לשיר נעשו גרסאות כיסוי רבות ושלוש מתוכן יצאו כסינגלים: במרץ 2009 הוציא קיינאן את השיר בגרסת האלבום כסינגל, גרסה נוספת שיצר קיינאן לקראת מונדיאל 2010 שנקראה "(Celebration Mix) Wavin' Flag" יצאה כסינגל, ובעקבות נזקי רעידת האדמה בהאיטי (2010) התאספה חבורה של אמנים קנדים, קיינאן ביניהם, תחת השם "Young Artists for Haiti" ("אמנים צעירים למען האיטי") והקליטה גרסה נוספת לשיר וכל רווחי הסינגל נתרמו לשיקום נזקי האסון.